Legal Document

Category: 1718

Text:
7. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ Αριθ. Α2-13283 της 10 Οκτ./2 Νοεμ.  1978 (ΦΕΚ Β΄ 945) Περί διακινήσεως αγροτικών προϊόντων. Έχοντας υπόψη: 1.Το Νόμ.400/76 «περί Υπουργικού Συμβουλίου και Υπουργείων». 2·Το Ν.Δ. 136/46 «περί κυρώσεως τροποποιήσεως και συμπληρώσεως του από 10/11.5.46 Ν.Δ/τος «περί Αγορανομικού Κώδικος». 3.Το Νόμ. 802/1978 «περί τροποποιήσεως και συμπληρώσεως του Νόμ. 3475/55 «περί τυποποιήσεως νωπών αγροτικών προϊόντων και ιδρύσεως Κεντρικών και Τοπικών Αγορών αυτών και άλλων τινών διατάξεων, αποφασίζουμε: Άρθρ.1.-(Καταργήθηκε από το άρθρ.12 Νόμ. 1436/26-30 Απρ. 1984 (ΦΕΚ Α΄ 54) Τόμ. 11 σελ. 210,221). Άρθρ.2.-1.Επιτρέπεται στις Συνεταιριστικές Γεωργικές Οργανώσεις, που είναι εγκατεστημένες ή θα εγκατασταθούν στις Κεντρικές Λαχαναγορές, η άσκηση χονδρεμπορίας, πλέον των νωπών, και των ξηρών και επεξεργασμένων προϊόντων φυτικής προελεύσεως συμπεριλαμβανομένων και των εγχωρίως παραγομένων οινοπνευματωδών ποτών. 2.Επιτρέπεται στους Γεωργικούς Συνεταιρισμούς και στις Ενώσεις αυτών να εμπορεύονται χονδρικώς, στους χώρους των Κεντρικών Λαχαναγορών, τα προϊόντα πού αναφέρονται στη προηγούμενη παράγραφο και στη περίπτωση που τα αποκτούν από παραγωγούς ή Συνεταιρισμούς μη μέλη τους. Άρθρ.3.-1.Οι παραβάτες των διατάξεων του αρθρ.1 της παρούσης αποφάσεως διώκονται και τιμωρούνται κατά τις διατάξεις του αρθρ. 31 του Αγορανομικού Κώδικα. 2.Η ισχύς της παρούσης αποφάσεως αρχίζει από της δημοσιεύσεώς της στην Εφημερίδα της Κυβερνήσεως. 3.Η απόφαση αυτή να δημοσιευθεί στην Εφημερίδα της Κυβερνήσεως. 5.Β.ε.5-7 Αγορές Αγροτικών Προϊόντων